Document ID: 31981R3021

*****
ΚΑΝΟΝΙΣΜΟΣ (ΕΟΚ) αριθ. 3021/81 ΤΟΥ ΣΥΜΒΟΥΛΙΟΥ
της 19ης Οκτωβρίου 1981
περί της προσαρμογής, συνεπεία της προσχωρήσεως της Ελλάδος, του κανονισμού (ΕΟΚ) αριθ. 1108/70 περί καθιερώσεως λογιστικής των δαπανών που αφορούν τα έργα υποδομής στον τομέα των σιδηροδρομικών, οδικών και εσωτερικών πλωτών μεταφορών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι, σ' εφαρμογή του άρθρου 198 πρώτο εδάφιο της συνθήκης, το Συμβούλιο ζήτησε τη γνώμη της Οικονομικής και Κοινωνικής Επιτροπής πάνω στην πρόταση της Επιτροπής· ότι η επιτροπή δεν ήταν σε θέση να δώση τη γνώμη της στην προθεσμία που της όρισε το Συμβούλιο· ότι το άρθρο 198 δεύτερο εδάφιο της συνθήκης επιτρέπει στο Συμβούλιο να ενεργήσει και ελλείψει της γνώμης· ότι, λαμβανομένου υπόψη του ενδιαφέροντος που παρουσιάζει η γρήγορη έγκριση των τροποποιήσεων που επιβάλλονται, το Συμβούλιο κρίνει αναγκαίο να κάνει χρήση της δυνατότητας αυτής·
ότι πρέπει να προσαρμοσθεί ο κανονισμός (ΕΟΚ) αριθ. 1108/70 (2), όπως τροποποιήθηκε από τον κανονισμό (ΕΟΚ) αριθ. 1384/79 (3), για να επεκταθεί, στο παράρτημά του, στο σιδηροδρομικό δίκτυο της Ελλάδος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα ΙΙ του κανονισμού (ΕΟΚ) 1108/70 και στο σημείο « Α.1. ΣΙΔΗΡΟΔΡΟΜΟΙ - Κύρια δίκτυα», μετά τη μνεία για την Ομοσπονδιακή Δημοκρατία της Γερμανίας, παρεμβάλεται η ακόλουθη ένδειξη:
«Ελληνική Δημοκρατία
- Οργανισμός Σιδηροδρόμων Ελλάδος ΑΕ (ΟΣΕ)».
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στο Λουξεμβούργο, στις 19 Οκτωβρίου 1981.

Labels: 8
19